 Sọ fúnmi nípa Ìpínlẹ Anambra. : Ìpínlẹ Anambra jẹ ìpínlẹ kan láàárín àwọn ìpínlẹ mẹrìndínlógójì ní orílẹ-ẹdẹ Nàìjíríà, ní agbègbè gúúsù-ìlà-oòrùn orílẹ-èdè náà. Wọn dá ìpínlẹ náà sílẹ ní ọdún 1991. Ìpínlẹ Anambra sopọ pẹlú Ìpínlẹ Delta sí ìwọ-oòrùn, Ìpínlẹ Imo sí gúúsù, Ìpínlẹ Enugu sí ìlà-oòrùn àti Ìpínlẹ Kogi sí àríwá. Gẹgẹ bí àbájáde ètò-ìkànìyàn ọdún 2022, àwọn olùgbé tí wọn tó mílíọnnù mẹsàn-án ni wọn ń gbé ní Ìpínlẹ náà. Orúkọ Ìpínlẹ náà ni wọn ṣàwárí ní ọdún 1976 látara àáríngbùngbùn ìlà-oòrùn Ìpínlẹ náà, wọn fún Ìpínlẹ náà lórúkọ ní ìbámu pẹlú Odò Omambala, odò tó ń ṣàn jákèjádò ìpínlẹ náà. Anambra jẹ orúkọ àyálò àdàkọ láti Omambala. Olú-ìlú rẹ ni Awka, ìlú tó ń gbòòrò ní kíákíá tí èrò inú rẹ ti lé si láti Ẹgbẹrún-lọnà-ẹẹdẹgbẹrin sí mílíọnnù mẹfà láàárin ọdún 2006 sí 2020. Ìlú Onitsha, tí ó jẹ ibùdó ìlú nínú ìtàn láti ìgbà ìmúnisìn àwọn aláwọ-funfun, ṣì jẹ ọgangan ìṣòwò láàárin Ìpínlẹ náà..9Orúkọ-ìnagijẹ rẹ ni Ìmọlẹ orílẹ èdè Light of the Nation. Ìpínlẹ Anambra jẹ ìpínlẹ ẹlẹẹkẹjọ tí ó gbòòrò jùlọ ní ààyè tàbí agbègbè ní orílẹ-èdè, bí ó ti lẹ jẹ wí pé ìdijú-jiyàn rẹ wà pèlu Onitsha, agbègbè tí ó tóbi jùlọ tí ó sì pọ ni èrò nínú ìgboro tí àwọn èèyàn inú rẹ tó mílíọnnù mẹjọ-àbọ ni wọn ti ṣàwárí gẹgẹ bí àbájáde Africapolis ti ọdún 2020 tí ó mú Onitsha jẹ ìgboro-ìlú ẹlẹẹkejì tí ó gbòòrò jùlọ ní orílẹ-èdè Nàìjíríà ní iye àti ẹlẹẹkẹta ní ilẹ-adúláwọ. Bakan naa gẹgẹ bí àbájáde àwọn Demographia ti ọdún 2019 ìgboro Onitsha ẹlẹẹkẹtàdínláàdọta ìgboro-ìlú tí ó tóbi jùlọ lágbàáyé pẹlu èro mílíọnnù mẹjọ. Anambra jẹ Ìpínlẹ tí ó pọ jùlọ, bí ó ti lẹ jẹ pé ẹlẹẹkejì ní kíkéré ní agbègbè ni. Agbègbè tí a mọ sí Ìpínlẹ Anambra ti jẹ agbègbè tí ó lajú ókérétán láti bíi ẹlẹèkẹsàn ọgọrùn-ún AD, pẹlú ìlú àbáláyé Nri, ti olú-ìlú rè jẹ Igbo-Ukwutẹlẹrí nínú ìtàn láàárin Ìpínlẹ náà. Àwọn olùgbé Ìpínlẹ Anambra jé àwọn Igbo, pẹlú èdè Igbo tí ó jẹ gẹgẹ bí èdè àjùmọlò jákèjádò ìpínlẹ náà. 